Udsagn fra de vidner, politiet allerede har talt med, kunne tyde på, at ulykken er sket i høj fart. Men politiet vil gerne have sagen belyst af flere personer.

Især dem, der måtte have set den hvide McLaren-sportsvogn i forbindelse med ulykken.

- Altså ikke ti minutter før, men lige før eller i det øjeblik, hvor det sker, præciserer Lars Thede.

(Arkivfoto) Sådan ser den pågældende bilmodel fra den britiske sportsvognsproducent McLaren ud. (© Wikimedia Commons - Public Domain)

Slap nådigt - men bil udbrændte

Bilen blev ført af en 29-årig mand fra Vejle-egnen, mens en 23-årig mand fra Odense sad på passagersædet.

Begge blev efter ulykken kørt til Odense Universitetshospital til tjek for skader, men slap tilsyneladende nådigt fra ulykken.

- De kunne selv stige ud af bilen. Og det tyder ikke på, at de er kommet noget alvorligt til, siger Lars Thede.